|  |  |  |  |  |
| --- | --- | --- | --- | --- |
| **Iestāde:**  Izglītības un zinātnes ministrija kā Eiropas Savienības fondu atbildīgā iestāde | **Dokumenta nosaukums:**  Vienas vienības izmaksu standarta likmju aprēķina un piemērošanas metodika profesionālo kvalifikācijas prasību (PKP) pilnveides izmaksu segšanai vienai trešā, ceturtā vai piektā profesionālās kvalifikācijas līmeņa profesionālajai kvalifikācijai 4.2.2.9. pasākuma "Izglītības procesa individualizācija un starpnozaru sadarbība profesionālās izglītības izcilībai" pirmajā kārtā īstenošanai | | | |
| **Sagatavoja:**  Struktūrfondu departaments | **Apstiprināts:**  Struktūrfondu departamenta direktores, atbildīgās iestādes vadītājas I. Miķelsones 07.05.2025. rīkojums Nr. 1-2e/25/147 | **Variants:**  1 | **Datums:**  07.05.2025. | **Lapaspuses:**  8 |

Latvijas Republikas

Izglītības un zinātnes ministrija

Eiropas Savienības fondu vadībā iesaistītā atbildīgā iestāde

**Vienas vienības izmaksu standarta likmju aprēķina un piemērošanas metodika** **profesionālo kvalifikācijas prasību (PKP) pilnveides izmaksu segšanai vienai trešā, ceturtā vai piektā profesionālās kvalifikācijas līmeņa profesionālajai kvalifikācijai 4.2.2.9. pasākuma "Izglītības procesa individualizācija un starpnozaru sadarbība profesionālās izglītības izcilībai" pirmajā kārtā īstenošanai**

****

Rīgā

2025

Saturs

[I. Vispārīgie jautājumi 3](#_Toc197431561)

[II. Normatīvā bāze un pamatojošie informācijas avoti 3](#_Toc197431562)

[III. Likmes aprēķina vispārējie principi 4](#_Toc197431563)

[IV. PKP aktualizēšanas vai izstrādes izmaksu aprēķins profesionālajai kvalifikācijai 5](#_Toc197431564)

[V. Sasniegto rezultatīvo rādītāju pamatojošie dokumenti un maksājumu nosacījumi 7](#_Toc197431565)

# Vispārīgie jautājumi

1. Metodikas „Vienas vienības izmaksu standarta likmju aprēķina un piemērošanas metodika profesionālo kvalifikācijas prasību (PKP) pilnveidesizmaksu segšanaivienai trešā, ceturtā vai piektā profesionālās kvalifikācijas līmeņa profesionālajai kvalifikācijai 4.2.2.9. pasākuma “Izglītības procesa individualizācija un starpnozaru sadarbība profesionālās izglītības izcilībai” pirmajā kārtā” (turpmāk – metodika) mērķis ir noteikt vienas vienības izmaksu standarta likmju apmēru, to aprēķinu, piemērošanas nosacījumus, sasniedzamos rezultātus un to pamatošanu Eiropas Savienības kohēzijas politikas programmas 2021. – 2027. gadam 4.2.2.9. pasākuma “Izglītības procesa individualizācija un starpnozaru sadarbība profesionālās izglītības izcilībai” pirmās kārtas (turpmāk – 4.2.2.9. pasākuma 1. kārta) ietvaros.
2. Metodika piemērojama 4.2.2.9. pasākuma 1. kārtas projekta īstenošanai saskaņā ar Ministru kabineta 2023. gada 19. decembra noteikumu Nr. 804 “Eiropas Savienības Kohēzijas politikas programmas 2021. – 2027. gadam 4.2.2. specifiskā atbalsta mērķa “Uzlabot izglītības un mācību sistēmu kvalitāti, iekļautību, efektivitāti un nozīmīgumu darba tirgū, tostarp ar neformālās un ikdienējās mācīšanās validēšanas palīdzību, lai atbalstītu pamatkompetenču, tostarp uzņēmējdarbības un digitālo prasmju, apguvi, un sekmējot duālo mācību sistēmu un māceklības ieviešanu” 4.2.2.9. pasākuma “Izglītības procesa individualizācija un starpnozaru sadarbība profesionālās izglītības izcilībai” pirmās projekta iesniegumu atlases kārtas īstenošanas noteikumi”[[1]](#footnote-2) (turpmāk – MK noteikumi Nr. 804) 18.1.1., 20.2.1. apakšpunktā un 21. punktā noteikto.
3. Metodika nosaka vienas vienības izmaksu standarta likmes (turpmāk – likme) apmēru  profesionālo kvalifikācijas prasību (turpmāk – PKP) aktualizācijai vai izstrādei vienai trešā, ceturtā vai piektā profesionālās kvalifikācijas līmeņa profesionālajai kvalifikācijai (turpmāk – **PKP pilnveide**).
4. **Metodika piemērojama** 4.2.2.9. pasākuma 1. kārtas finansējuma saņēmēja – Valsts izglītības attīstības aģentūras[[2]](#footnote-3) (turpmāk – VIAA) īstenotā Eiropas Sociālā fonda Plus **projekta** “Profesionālo kvalifikāciju sistēmas attīstība izglītības kvalitātes nodrošināšanai” Nr. 4.2.2.9/1/24/I/001 (turpmāk – projekts Nr. 4.2.2.9/1/24/I/001) ietvaros piesaistītajiem **sadarbības partneriem** – **Latvijas Darba devēju konfederācija** (turpmāk – LDDK), **Latvijas Brīvo arodbiedrību savienība** (turpmāk – LBAS) un **Lauksaimniecības organizāciju sadarbības padome** (turpmāk – LOSP), ar kuriem noslēgts līgums/vienošanās par sadarbību atbilstoši MK noteikumu Nr. 804 11.1., 11.2., 11.3., 12.1. un 12.2. apakšpunktā un 17. punktā noteiktajam.

# Normatīvā bāze un pamatojošie informācijas avoti

5. Vienas vienības izmaksu standarta likmes noteikšanā ir izmantoti šādi normatīvie akti un informācijas avoti:

5.1.  Eiropas Parlamenta un Padomes 2021.gada 24.jūnija Regulas (ES) 2021/1060[[3]](#footnote-4), ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu Plus, Kohēzijas fondu, Taisnīgas pārkārtošanās fondu un Eiropas Jūrlietu, zvejniecības un akvakultūras fondu un finanšu noteikumus attiecībā uz tiem un uz Patvēruma, migrācijas un integrācijas fondu, Iekšējās drošības fondu un Finansiāla atbalsta instrumentu robežu pārvaldībai un vīzu politikai (turpmāk – regula 2021/1060) 53. panta 3. punkta a) apakšpunkta i daļa un d) apakšpunkts, 54.panta b) apakšpunkts un 55. panta 2. punkta a) apakšpunkts;

5.2. Profesionālās izglītības likums[[4]](#footnote-5);

5.3. Valsts un pašvaldību institūciju amatpersonu un darbinieku atlīdzības likums[[5]](#footnote-6) (turpmāk – Atlīdzības likums);

5.4. Likums “Par valsts sociālo apdrošināšanu”[[6]](#footnote-7);

5.5. MK noteikumi Nr. 804;

5.6. Ministru kabineta 2022. gada 26. aprīļa noteikumi Nr. 262 “Valsts un pašvaldību institūciju amatu katalogs, amatu klasifikācijas un amatu apraksta izstrādāšanas kārtība”[[7]](#footnote-8) (turpmāk – MK noteikumi Nr. 262);

5.7. Vadošās iestādes vadlīnijas Nr. 1.1. “Vadlīnijas par vienkāršoto izmaksu izmantošanas iespējām un to piemērošana Eiropas Savienības kohēzijas politikas programmas 2021.–2027.gadam ietvaros” [[8]](#footnote-9) (turpmāk – vadlīnijas);

5.8. Izglītības un zinātnes ministrijas (turpmāk – IZM) 2023. gada 25. oktobra iekšējie noteikumi Nr. 1-6e/23/14 “Kārtība, kādā Izglītības un zinātnes ministrija kā Eiropas Savienības fondu vadībā iesaistītā atbildīgā iestāde 2021. – 2027. gada plānošanas periodā izvērtē iespējas specifiskā atbalsta mērķī vai tā pasākumā izmantot vienkāršotās izmaksas un izstrādā vienkāršoto izmaksu metodiku”[[9]](#footnote-10);

5.9. Valsts izglītības satura centra (turpmāk – VISC)[[10]](#footnote-11) metodiskais materiāls “Profesijas standarta un tajā ietverto profesionālo kvalifikāciju prasību izstrādes un aktualizācijas metodika (4. redakcija)”[[11]](#footnote-12), kas izstrādāts ar 2007. – 2013. gada plānošanas perioda darbības programmas “Cilvēkresursi un nodarbinātība” Eiropas Sociālā fonda projekta „Nozaru kvalifikācijas sistēmas izveide un profesionālās izglītības efektivitātes un kvalitātes paaugstināšana” (Vienošanās Nr. 2010/0274/1DP/1.2.1.1.1/10/IPIA/VIAA/001) finansējuma atbalstu (turpmāk – PKP metodika) un aktualizēts ar VISC 2024. gada 4. novembra rīkojumu Nr. 1-03/492 „Par profesijas standarta un tajā ietverto profesionālo kvalifikāciju prasību izstrādes un aktualizācijas metodikas apstiprināšanu“, kā arī VISC darba pieredze profesiju standartu un profesionālās kvalifikācijas prasību (ja profesijai neapstiprina profesijas standartu) izstrādē[[12]](#footnote-13).

# III. Likmes aprēķina vispārējie principi

6. Likmes aprēķins balstīts uz šādiem principiem:

6.1. tas ir **iepriekš noteikts**: vienas vienības izmaksu PKP pilnveidei likmes piemērošanas periods un nosacījumi ir noteikti MK noteikumu Nr. 804 18.1.1., 20.2.1. apakšpunktā un 21. punktā;

6.2. tas ir **taisnīgs**: likmes aprēķins balstās uz pamatotu, MK noteikumiem Nr. 262, Profesionālās izglītības likumu un PKP metodikai atbilstošu informāciju un datiem;

6.3. tas ir **pierādāms:** likmes aprēķins ir pamatots ar šīs metodikas 5. punktā minētajiem normatīvajiem aktiem un informācijas avotiem;

6.4. tas ir **objektīvs**: likmes aprēķins balstās uz MK noteikumiem Nr. 804 un citiem metodikas 5. punktā minētajiem normatīvajiem aktiem. Projektu Nr. 4.2.2.9/1/24/I/001 īsteno viens Eiropas Sociālā fonda Plus finansējuma saņēmējs – VIAA[[13]](#footnote-14), kas ir noslēdzis sadarbības līgumus ar šīs metodikas 4. punktā minētajiem sadarbības partneriem, un vienas vienības izmaksu standarta likmi piemēros vienādi visiem minētajiem sadarbības partneriem.

7. Ja normatīvo aktu izmaiņu ietekme uz vienas vienības izmaksu standarta likmi pret vienas vienības izmaksu standarta likmes aktuālo vērtību pārsniedz piecus procentus, piemēram, pēc Atlīdzības likumā noteiktās bāzes mēnešalgas noteikšanas nākošajam kalendārajam gadam vai citām ietekmējošām izmaiņām normatīvajā regulējumā, tad IZM kā atbildīgā iestāde var veikt atbilstošas izmaiņas vienas vienības standarta likmes aprēķinā un aktualizēt metodiku[[14]](#footnote-15) atbilstoši šīs metodikas 5.8. apakšpunktā minētajos iekšējos noteikumos noteiktai kārtībai, vadošajā iestādē un sadarbības iestādē – Centrālajā finanšu un līgumu aģentūrā (turpmāk – Sadarbības iestāde) iesniedzot apstiprinātu metodikas grozījumu versiju un to ievietojot <https://www.esfondi.lv/>. Metodikas grozījumi piemērojami ar nākamā kalendārā mēneša pirmo datumu pēc to apstiprināšanas.

# IV. PKP aktualizēšanas vai izstrādes izmaksu aprēķins profesionālajai kvalifikācijai

8. Saskaņā ar Profesionālās izglītības likumā noteikto un Profesijas standarta un tajā ietverto profesionālās kvalifikācijas prasību izstrādes un aktualizācijas metodiku, PKP pilnveidē, tai skaitā nosakot kvalifikācijas daļas, ja attiecināms, ir jāiesaistās attiecīgās profesijas darba devēju un arodbiedrību pārstāvjiem/ nozaru ekspertiem, gan izglītotājiem, organizējot darba grupu. Šāda darba grupa ir jāvada šīs metodikas 4. punktā minēto sadarbības partneru nolīgtam moderatoram (procesu ekspertam).

9. Viena vienība (V) ir PKP aktualizēšanas vai izstrādes izmaksas, kas ietver viena moderatora atlīdzības izmaksas, veicot PKP pilnveides darba grupas organizēšanu/vadīšanu vienai profesionālajai kvalifikācijai, un netiešās izmaksas[[15]](#footnote-16):

V = M + M \* N

M – viena moderatora atlīdzības izmaksas, kas noteiktas, pamatojoties uz vienas stundas atalgojuma likmi atbilstoši MK noteikumiem Nr. 262 un PKP metodikai, ievērojot moderatora kopējo noslodzi (94 stundas[[16]](#footnote-17));

N – netiešo izmaksu vienotā likme saskaņā ar regulas 2021/1060 54. panta b) apakšpunktā noteikto 15 % apmērā no vienas vienības tiešajām attiecināmajām personāla izmaksām.

10.  PKP pilnveides darba grupas moderatora vienas stundas atlīdzības likmi aprēķina šādi:

10.1. Saskaņā ar MK noteikumu Nr. 262 V. sadaļu „Amatu katalogs” darbi, kas jāveic moderatoram, aptverot arī darbus, kas jāveic PKP pilnveides projekta vadītājam, saskaņā ar Profesijas standarta un tajā ietverto profesionālās kvalifikācijas prasību izstrādes un aktualizācijas metodiku – darba grupas vadīšana, tai skaitā, moderēšana, pēc būtības atbilst 39.1. apakšsaimei „Projektu vadība un īstenošana”;

10.2. Saskaņā ar MK noteikumu Nr. 262 V. sadaļu „ Amatu katalogs” tādi pienākumi kā - koordinē tādu projektu uzdevumu izpildi, kuros iesaistītas vairākas institūcijas (PKP darba grupa sastāv no dažādu institūciju/organizāciju/uzņēmumu pārstāvjiem (ekspertiem), rezultāts (pilnveidots/aktualizēts PKP) jāsaskaņo starp vairākām institūcijām – Nozaru ekspertu padomi (LDDK vai LOSP), VIAA un Profesionālās izglītības un nodarbinātības trīspusējās sadarbības apakšpadomes (turpmāk – PINTSA)), kontrolē projektu izpildi atbilstoši noteiktajiem rezultātiem, izpildes termiņam, ir atbilstoši 39.1. amatu saimes III līmenim;

10.3. Saskaņā ar MK noteikumu Nr. 262 1. pielikumu 39.1. amatu saimes III līmenim atbilstoša 10. mēnešalgas grupa;

10.4. saskaņā ar Atlīdzības likuma 3. pielikumu 10. mēnešalgas grupas intervāla viduspunkts (koeficienti pret bāzes mēnešalgu) 2025. gadā ir 2 174,00 *euro*[[17]](#footnote-18), tas ir, bruto[[18]](#footnote-19) (ieskaitot darba devēja valsts sociālās apdrošināšanas obligāto iemaksu) – 2 686,85 *euro,* attiecīgi gada likme ir mēneša likme \* 12 mēneši = gada likme (ieskaitot darba devēja valsts sociālās apdrošināšanas obligāto iemaksu) – 32 242,20 *euro*.

10.5. Vienas stundas likme tiek aprēķināta saskaņā ar regulas 2021/1060 55. panta 2. punkta a) apakšpunktu, kas nosaka, ka, lai noteiktu personāla izmaksas par darbības īstenošanu, piemērojamo stundas likmi var aprēķināt, izdalot pēdējās reģistrētās gada bruto darbaspēka izmaksas ar 1 720 stundām attiecībā uz personām, kas strādā pilnu slodzi, vai ar atbilstīgu proporcionālu daļu no 1 720 stundām attiecībā uz personām, kas strādā nepilnu slodzi – konkrētā gada likme/1 720 stundas = likme stundā (ieskaitot darba devēja valsts sociālās apdrošināšanas obligāto iemaksu) – 32 242,20 /1 720 = **18,75 *euro***.

11. Saskaņā ar šīs metodikas 5.9. apakšpunktā minētās PKP metodikas 1.3. sadaļu “Profesionālās kvalifikācijas prasību izstrādes vai aktualizācijas darba grupas izveide”[[19]](#footnote-20), moderatoram viena PKP pilnveidē veicamo darbu apjoms (laika izteiksmē) ir noteikts 94 stundas.

Atlīdzības aprēķins atbilstoši šīs metodikas 10. punktā noteiktajām stundas likmēm: 94 stundas \* likme stundā = atlīdzība *euro* (ieskaitot darba devēja valsts sociālās apdrošināšanas obligāto iemaksu) – 94 \* 18,75 *euro* = 1 762,50 *euro*.

12. Vienas vienības izmaksu standarta likmes par PKP pilnveidi projektā Nr. 4.2.2.9/1/24/I/001 apmērs, saskaņā ar metodikas 11. punktā noteiktām moderatora izmaksām un metodikas 9. punktā noteikto aprēķinu – veicot PKP pilnveidi vienai profesionālajai kvalifikācijai ir – 1 762,50 *euro* + 1 762,50 \* 15% = **2 026,88**  ***euro***.

13. Kopējo plānoto attiecināmo izmaksu apmēru sadarbības partnerim (LDDK, LBAS un LOSP) par PKP pilnveidi projektā Nr. 4.2.2.9/1/24/I/001 aprēķina, izmantojot šādu formulu:

I = V \* D

I – attiecināmo izmaksu kopējais apmērs par PKP pilnveidi projektā Nr. 4.2.2.9/1/24/I/001;

V – vienas vienības izmaksu standarta likmes par PKP pilnveidi vienai profesionālajai kvalifikācijai projektā Nr. 4.2.2.9/1/24/I/001 apmērs, kas norādīts metodikas 11. punktā;

D – attiecīgā sadarbības partnera (LDDK, LBAS vai LOSP) projektā Nr. 4.2.2.9/1/24/I/001 veikto PKP pilnveižu skaits.

# V. Sasniegto rezultatīvo rādītāju pamatojošie dokumenti un maksājumu nosacījumi

14. Faktiski attiecināmo izmaksu apmēru sadarbības partnerim nosaka, pamatojoties uz reāli notikušajām darbībām un sasniegtajiem rezultātiem, izmaksas aprēķinot atbilstoši šīs metodikas 13. punktā noteiktajai formulai.

15. Atbilstoši šīs metodikas 5.2., 5.5., 5.6. un 5.9. apakšpunktā minētajos pamatojošās informācijas avotos paredzētajai kārtībai, sadarbības partneris (LBAS, LDDK un LOSP) izstrādātos PKP pilnveides dokumentus iesniedz izvērtēšanai VIAA.

16. Rezultātu uzskata par sasniegtu un izmaksas sadarbības partnerim (LBAS, LDDK un LOSP) tiek attiecinātas (izmaksātas) pēc PINTSA protokollēmuma pieņemšanas, kas apliecina profesionālās kvalifikācijas prasību izstrādi vai aktualizāciju un tā gala versijas saskaņojumu PINTSA.

17. Lai attiecinātu izmaksas par profesionālās kvalifikācijas prasību izstrādi vai aktualizāciju, finansējuma saņēmējs iesniedz Sadarbības iestādē sasniegto rezultātu pamatojošo PINTSA protokollēmumu, ievietojot to Kohēzijas politikas fondu vadības informācijas sistēmā.

18. Rezultātiem jābūt sasniegtiem līdz 2029. gada 31. maijam.

19. Ja finansējuma saņēmējs vai Sadarbības iestāde projekta Nr. 4.2.2.9/1/24/I/001 sadarbības partnera (LBAS, LDDK un LOSP) darbības novērtēšanas vizītēs un iesniegtajos dokumentos konstatē, ka veiktās darbības neatbilst sadarbības līgumā noteiktajam vai radušies neatbilstoši veikti izdevumi, tad attiecīgais sadarbības partneris (LBAS, LDDK un LOSP) ne vēlāk kā līdz sadarbības līgumā noteiktā pēdējā pārskata perioda beigām atmaksā izdevumus, kas nav attiecināmi no projekta īstenošanai pieejamajiem finanšu līdzekļiem, finansējuma saņēmēja norādītajā kontā.

20. Sadarbības iestāde, Revīzijas iestāde, kā arī citas fondu administrēšanā un uzraudzībā iesaistītās iestādes, izlases veidā var pieprasīt finansējuma saņēmējam iesniegt citus pamatojošos dokumentus, kas pamato maksājuma pieprasījumos sniegto informāciju, jo īpaši, ja ir radušās aizdomas par negodīgu rīcību maksājuma pieprasījuma sagatavošanas procesā vai, ja nepieciešams gūt pārliecību par izmaksu saistību ar konkrēto projektu. Izmaksu pamatojošie dokumenti finansējuma saņēmējam jāglabā nacionālos normatīvos aktos paredzētā kārtībā.

21. Metodika piemērojama un šīs metodikas 4. punktā noteiktajiem sadarbības partneriem izmaksas ir attiecināmas pēc MK noteikumu Nr. 804 17. punktā minēto sadarbības līgumu noslēgšanas ar LDDK, LBAS, LOSP, bet ne agrāk kā no dienas, kad noslēgta vienošanās par projekta Nr. 4.2.2.9/1/24/I/001 īstenošanu.

1. <https://www.vestnesis.lv/op/2023/247.55> [↑](#footnote-ref-2)
2. atbilstoši Ministru kabineta 2024. gada 30. jūlija rīkojumam Nr. 635 (prot. Nr. 30 51. §) "Par Valsts izglītības attīstības aģentūras pārveidošanu un Valsts izglītības satura centra un Jaunatnes starptautisko programmu aģentūras likvidāciju”, <https://www.vestnesis.lv/op/2024/148.4> [↑](#footnote-ref-3)
3. <https://eur-lex.europa.eu/legal-content/LV/TXT/?uri=CELEX:02021R1060-20240630> [↑](#footnote-ref-4)
4. <https://likumi.lv/ta/id/20244-profesionalas-izglitibas-likums> [↑](#footnote-ref-5)
5. <https://likumi.lv/ta/id/202273-valsts-un-pasvaldibu-instituciju-amatpersonu-un-darbinieku-atlidzibas-likums> [↑](#footnote-ref-6)
6. <https://likumi.lv/ta/id/45466-par-valsts-socialo-apdrosinasanu> [↑](#footnote-ref-7)
7. <https://likumi.lv/ta/id/332122-valsts-un-pasvaldibu-instituciju-amatu-katalogs-amatu-klasifikacijas-un-amatu-apraksta-izstradasanas-kartiba> [↑](#footnote-ref-8)
8. <https://www.esfondi.lv/normativie-akti-un-dokumenti/2021-2027-planosanas-periods/vadlinijas-par-vienkarsoto-izmaksu-izmantosanas-iespejam-un-to-piemerosana-eiropas-savienibas-kohezijas-politikas-programmas-2021-2027-gadam-ietvaros> [↑](#footnote-ref-9)
9. Iekšējā kārtība pieejama IZM lietvedības sistēmā. [↑](#footnote-ref-10)
10. Iestāde reorganizēta atbilstoši Ministru kabineta 2024. gada 30. jūlija rīkojumam Nr. 635 (prot. Nr. 30 51. §) "Par Valsts izglītības attīstības aģentūras pārveidošanu un Valsts izglītības satura centra un Jaunatnes starptautisko programmu aģentūras likvidāciju”, <https://www.vestnesis.lv/op/2024/148.4> [↑](#footnote-ref-11)
11. <https://www.visc.gov.lv/lv/media/19692/download?attachment> [↑](#footnote-ref-12)
12. SAM 8.5.2. projekta ietvaros kopumā izstrādāti 202 profesiju standarti un PKP (ja profesijai neizstrādā profesijas standartu) (2.darbības ietvaros). PKP metodika pieejama IZM (KP VIS informācija). [↑](#footnote-ref-13)
13. atbilstoši Ministru kabineta 2024. gada 30. jūlija rīkojumam Nr. 635 (prot. Nr. 30 51. §) "Par Valsts izglītības attīstības aģentūras pārveidošanu un Valsts izglītības satura centra un Jaunatnes starptautisko programmu aģentūras likvidāciju”, <https://www.vestnesis.lv/op/2024/148.4> [↑](#footnote-ref-14)
14. IZM kā atbildīgā iestāde izvērtē, vai ir nepieciešams veikt izmaiņas likmju aprēķinā 2 mēnešu laikā no grozījumu spēkā stāšanās dienas metodikas 5.3., 5.4. un 5.7. apakšpunktā minēto normatīvo aktu izmaiņu gadījumā. [↑](#footnote-ref-15)
15. piemēram, projekta vadības un projekta īstenošanas personāla administratīvās izmaksas, kas paredzētas iestādes ikdienas darbības nodrošināšanai – izmaksas, kuras nepieciešamas, lai organizācija varētu darboties un kuras nav tieši saistītas ar projekta īstenošanu, piemēram, telpu (tai skaitā, biroja telpu) īre un iekārtu izmantošanas izmaksas, kancelejas preces, komunālo un apsaimniekošanas pakalpojumu (tai skaitā, telpu uzkopšanas pakalpojumi), sakaru pakalpojumu (tai skaitā, sakaru līdzekļu iegādes) izmaksas, biroja tehnika, tās remonts, apkope, IT uzturēšanas, vadības un atbalsta struktūrvienību izmaksas (piemēram, atbalsta personāla – jurists, grāmatvedis, personāla speciālists, lietvedis u.c.), ārpus kārtas organizatoriskie, saturiskie un komunikācijas pasākumi, lai iegūtu papildu datus, informāciju vai konsultācijas, kā arī citi izdevumi, lai nodrošinātu projekta sadarbības partneriem noteikto rezultātu sasniegšanu (netiešo izmaksu piemēru uzskaitījums ir papildināms). [↑](#footnote-ref-16)
16. lai nodrošinātu PKP pilnveidi. [↑](#footnote-ref-17)
17. <https://www.mk.gov.lv/lv/dati-par-darba-samaksu-un-nodarbinatajiem-valsts-parvalde> [↑](#footnote-ref-18)
18. Visos aprēķinos šeit un turpmāk metodikā noapaļošana tiek veikta līdz diviem cipariem aiz komata, noapaļojot uz augšu. [↑](#footnote-ref-19)
19. <https://www.visc.gov.lv/lv/media/19692/download?attachment>, PKP metodikas 19. – 20.lpp. [↑](#footnote-ref-20)